Ericu950/Stoicheia-meter-silver huggingface dataset:
ἀλλ  εἶσιν οἷ χρή  Πηλέως γὰρ ἄξια πατρός τ Ἀχιλλέως ἔργα δρῶν φανήσεται  ὤσει δὲ σὴν παῖδ ἐκ δόμων ·
σὺ δ ἐκδιδοὺς ἄλλῳ τί λέξεις ;
πότερον ὡς κακὸν πόσιν φεύγει τὸ ταύτης σῶφρον ;
ἀλλὰ πεύσεται .
γαμεῖ δὲ τίς νιν ;
ἤ σφ ἄνανδρον ἐν δόμοις χήραν καθέξεις πολιόν ;
ὦ τλήμων ἀνήρ , κακῶν τοσούτων οὐχ ὁρᾷς ἐπιρροάς ;
πόσας ἂν εὐνὰς θυγατέρ ἠδικημένην βούλοι  ἂν εὑρεῖν ἢ παθεῖν ἁγὼ λέγω ;
οὐ χρὴ  πὶ μικροῖς μεγάλα πορσύνειν κακὰ οὐδ  , εἰ γυναῖκές ἐσμεν ἀτηρὸν κακόν , ἄνδρας γυναιξὶν ἐξομοιοῦσθαι φύσιν .
ἡμεῖς γὰρ εἰ σὴν παῖδα φαρμακεύομεν καὶ νηδὺν ἐξαμβλοῦμεν , ὡς αὐτὴ λέγει , ἑκόντες οὐκ ἄκοντες , οὐ δὲ βώμιοι πίτνοντες , αὐτοὶ τὴν δίκην ὑφέξομεν ἐν σοῖσι γαμβροῖς , οἷσιν οὐκ ἐλάσσονα βλάβην ὀφείλω προστιθεῖσ ἀπαιδίαν .
ἡμεῖς μὲν οὖν τοιοίδε 0 ·
τῆς δὲ σῆς φρενὸς  ἕν σου δέδοικα ·
διὰ γυναικείαν ἔριν καὶ τὴν τάλαιναν ὤλεσας Φρυγῶν πόλιν .
ἄγαν ἔλεξας ὡς γυνὴ πρὸς ἄρσενας , καί σου τὸ σῶφρον ἐξετόξευσεν φρενός 0 .
γύναι , τάδ ἐστὶ σμικρὰ καὶ μοναρχίας οὐκ ἄξι  , ὡς φῄς , τῆς ἐμῆς οὐ δ Ἑλλάδος .
εὖ δ ἴσθ  , ὅτου τις τυγχάνει χρείαν ἔχων , τοῦτ  ἔσθ ἑκάστῳ μεῖζον ἢ Τροίαν ἑλεῖν 0 .
κ ἀγὼ θυγατρί  μεγάλα γὰρ κρίνω τάδε , λέχους στέρεσθαι  σύμμαχος καθίσταμαι .
τὰ μὲν γὰρ ἄλλα δεύτερ ἂν πάσχοι γυνή , ἀνδρὸς δ ἁμαρτάνουσ  ἁμαρτάνει βίου .
δούλων δ ἐκεῖνον τῶν ἐμῶν ἄρχειν χρεὼν καὶ τῶν ἐκείνου τοὺς ἐμούς , ἡμᾶς τε πρός 0 ·
φίλων γὰρ οὐδὲν ἴδιον , οἵτινες φίλοι ὀρθῶς πεφύκασ  , ἀλλὰ κοινὰ χρήματα 0 .
μένων δὲ τοὺς ἀπόντας , εἰ μὴ θήσομαι τ ἄμ  ὡς ἄριστα , φαῦλός εἰμι κοὐ σοφός .
ἀλλ  ἐξανίστω τῶνδ ἀνακτόρων θεᾶς ·
ὡς , ἢν θάνῃς σύ , παῖς ὅδ ἐκφεύγει μόρον , σοῦ δ οὐ θελούσης κατθανεῖν , τόνδε κτενῶ .
δυοῖν δ ἀνάγκη θατέρῳ λιπεῖν βίον 0 .
οἴμοι , πικρὰν κλήρωσιν αἵρεσίν τέ μοι βίου καθίστης ·
καὶ λαχοῦσά γ ἀθλία καὶ μὴ λαχοῦσα δυστυχὴς καθίσταμαι .
ὦ μεγάλα πράσσων αἰτίας μικρᾶς πέρι , πιθοῦ ·
τί καίνεις μ  ;
ἀντὶ τοῦ 0 ;
ποίαν πόλιν προύδωκα ;
τίνα σῶν ἔκτανον παίδων ἐγώ ;
ποῖον δ ἔπρησα δῶμ  ;
ἐκοιμήθην βίᾳ σὺν δεσπόταισι ·
κ ᾆτ ἔμ  , οὐ κεῖνον κτενεῖς , τὸν αἴτιον τῶνδ  , ἀλλὰ τὴν ἀρχὴν ἀφεὶς πρὸς τὴν τελευτὴν ὑστέραν οὖσαν φέρῃ ;
οἴμοι κακῶν τῶνδ  , ὦ τάλαιν ἐμὴ πατρίς , ὡς δεινὰ πάσχω 0 .
τί δέ με καὶ τεκεῖν ἐχρῆν ἄχθος τ ἐπ  ἄχθει τῷδε προσθέσθαι διπλοῦν ;
ἥτις σφαγὰς μὲν Ἕκτορος τροχηλάτους κατεῖδον οἰκτρῶς τ Ἴλιον πυρούμενον , αὐτὴ δὲ δούλη ναῦς ἐπ Ἀργείων ἔβην κόμης ἐπισπασθεῖσ  ·
ἐπεὶ δ ἀφικόμην Φθίαν , φονεῦσιν Ἕκτορος νυμφεύομαι .
τί δῆτ ἐμοὶ ζῆν ἡδύ ;
πρὸς τί χρὴ βλέπειν ;
πρὸς τὰς παρούσας ἢ παρελθούσας τύχας 0 ;
εἷς παῖς ὅδ ἦν μοι λοιπὸς ὀφθαλμὸς βίου ·
τοῦτον κτενεῖν μέλλουσιν οἷς δοκεῖ τάδε .
οὐ δῆτα τ οὐμοῦ γ εἵνεκ  ἀθλίου βίου 0 ·
ἐν τῷδε μὲν γὰρ ἐλπίς , εἰ σωθήσεται , ἐμοὶ δ ὄνειδος μὴ θανεῖν ὑπὲρ τέκνου 0 .
ἰδοὺ προλείπω βωμὸν ἥδε χειρία σφάζειν φονεύειν , δεῖν , ἀπαρτῆσαι δέρην .
ὦ τέκνον , ἡ τεκοῦσά σ  , ὡς σὺ μὴ θάνῃς , στείχω πρὸς Ἅιδην ·
ἢν δ ὑπεκδράμῃς μόρον , μέμνησο μητρός , οἷα τλᾶσ ἀπωλόμην , καὶ πατρὶ τῷ σῷ διὰ φιλημάτων ἰὼν δάκρυά τε λείβων καὶ περιπτύσσων χέρας λέγ  οἷ ἔπραξα .
πᾶσι δ ἀνθρώποις ἄρ ἦν ψυχὴ τέκν  ·
ὅστις δ αὔτ  ἄπειρος ὢν ψέγει , ἧσσον μὲν ἀλγεῖ , δυστυχῶν δ εὐδαιμονεῖ .
ᾤκτιρ  ἀκούσασ  ·
οἰκτρὰ γὰρ τὰ δυστυχῆ βροτοῖς ἅπασι , κ ἂν θυραῖος ὢν κυρῇ 0 .
εἰς ξύμβασιν δὲ χρῆν σε παῖδα σὴν ἄγειν , Μενέλαε , καὶ τήνδ  , ὡς ἀπαλλαχθῇ πόνων .
λάβεσθέ μοι τῆσδ  , ἀμφελίξαντες χέρας , δμῶες ·
λόγους γὰρ οὐ φίλους ἀκούσεται ἐγώ σ  , ἵν ἁγνὸν βωμὸν ἐκλίποις θεᾶς , προύτεινα παιδὸς θάνατον , ᾧ σ ὑπήγαγον εἰς χεῖρας ἐλθεῖν τὰς ἐμὰς ἐπὶ σφαγήν .
καὶ τ ἀμφὶ σοῦ μὲν ὧδ ἔχοντ  ἐπίστασο ·
τὰ δ ἀμφὶ παιδὸς τοῦδε παῖς ἐμὴ κρινεῖ , ἤν τε κτανεῖν νιν ἤν τε μὴ κτανεῖν θέλῃ 0 .
ἀλλ  ἕρπ ἐς οἴκους τούσδ  , ἵν εἰς ἐλευθέρους δούλη γεγῶσα μήποθ ὑβρίζειν μάθῃς .
δόλῳ μ ὑπῆλθες , ἠπατήμεθα .
κήρυσσ  ἅπασιν ·
οὐ γὰρ ἐξαρνούμεθα .
ἦ ταῦτ ἐν ὑμῖν τοῖς παρ Εὐρώτᾳ σοφά 0 ;
καὶ τοῖς γε Τροίᾳ , τοὺς παθόντας ἀντιδρᾶν 0 .
τὰ θεῖα δ οὐ θεῖ οὐδ  ἔχειν ἡγῇ δίκην ;
ὅταν τάδ ᾖ , τότ οἴσομεν ·
σὲ δὲ κτενῶ .
ἦ καὶ νεοσσὸν τόνδ  , ὑπὸ πτερῶν σπάσας 0 ;
θυγατρὶ δ  , ἢν θέλῃ , δώσω κτανεῖν .
τί δῆτά σ οὐ καταστένω , τέκνον ;
οὔκουν θρασεῖά γ αὐτὸν ἐλπὶς ἀναμένει .
ὦ πᾶσιν ἀνθρώποισιν ἔχθιστοι βροτῶν Σπάρτης ἔνοικοι , δόλια βουλευτήρια , ψευδῶν ἄνακτες , μηχανορράφοι κακῶν , ἑλικτὰ κ οὐδὲν ὑγιές , ἀλλὰ πᾶν πέριξ φρονοῦντες , ἀδίκως εὐτυχεῖτ  ἀν Ἑλλάδα 0 .
τί δ οὐκ ἐν ὑμῖν ἐστιν ;
οὐ πλεῖστοι φόνοι 0 ;
οὐκ αἰσχροκερδεῖς 0 ;
οὐ λέγοντες ἄλλα μὲν γλώσσῃ , φρονοῦντες δ ἄλλ  ἐφευρίσκεσθ  ἀεί 0 ;
ὄλοισθ  .
ἐμοὶ μὲν θάνατος οὐχ οὕτω βαρὺς ὡς σοὶ δέδοκται 0 ·
κεῖνα γάρ μ ἀπώλεσεν , ὅθ  ἡ τάλαινα πόλις ἀνηλώθη Φρυγῶν πόσις θ ὁ κλεινός , ὅς σε πολλάκις δορὶ ναύτην ἔθηκεν ἀντὶ χερσαίου κακόν .
νῦν δ εἰς γυναῖκα γοργὸς ὁπλίτης φανεὶς κτείνεις μ  .
ἀπόκτειν  ·
ὡς ἀθώπευτόν γέ σε γλώσσης ἀφήσω τῆς ἐμῆς καὶ παῖδα σήν 0 .
ἐπεὶ σὺ μὲν πέφυκας ἐν Σπάρτῃ μέγας , ἡμεῖς δὲ Τροίᾳ γ  0 .
εἰ δ ἐγὼ πράσσω κακῶς , μηδὲν τόδ αὔχει ·
καὶ σὺ γὰρ πράξειας ἄν .
οὐδέποτε δίδυμα λέκτρ ἐπαινέσω βροτῶν οὐδ  ἀμφιμάτορας κόρους , ἔριδας οἴκων δυσμενεῖς τε λύπας .
μίαν μοι στεργέτω πόσις γάμοις ἀκοινώ  νητον ἀνδρὸς εὐνάν .
οὐδέ γ ἐνὶ πόλεσι δίπτυχοι τυραννίδες μιᾶς ἀμείνονες φέρειν , ἄχθος ἐπ ἄχθει καὶ στάσις πολίταις 0 1 ·
τεκόντοιν θ ὕμνον ἐργάταιν δυοῖν ἔριν Mοῦ  σαι φιλοῦσι κραίνειν .
πνοαὶ δ ὅταν φέρωσι ναυτίλους θοαί , κατὰ πηδαλίων δίδυμαι πραπίδων γνῶμαι , σοφῶν τε πλῆθος ἀθρόον ἀσθενέστερον φαυλοτέρας φρενὸς αὐτοκρατοῦς 0 .
ἔδειξεν ἡ Λάκαινα τοῦ στρατηλάτα Μενέλα ·
διὰ γὰρ πυρὸς ἦλθ ἑτέρῳ λέχεϊ , κτείνει δὲ τὴν τάλαιναν Ἰλιάδα κόραν παῖδά τε δύσφρονος ἔριδος ὕπερ .
ἄθεος ἄνομος ἄχαρις ὁ φόνος 0 ·
ἔτι σε , πότνια , μετατροπὰ τῶνδ  ἔπεισιν ἔργων .
καὶ μὴν ἐσορῶ τόδε σύγκρατον ζεῦγος πρὸ δόμων ψήφῳ θανάτου δύστηνε γύναι , τλῆμον δὲ σὺ παῖ , μητρὸς λεχέων ὃς ὑπερθνῄσκεις οὐδὲν μετέχων οὐδ  αἴτιος ὢν βασιλεῦσιν 0 .
ἅδ  ἐγὼ χέρας αἱματη  ρὰς βρόχοισι κεκλῃμένα πέμπομαι κατὰ γαίας .
μᾶτερ μᾶτερ , ἐγὼ δὲ σᾷ πτέρυγι συγκαταβαίνω 0 .
θῦμα δάιον , ὦ χθονὸς Φθίας κράντορες 0 .
ὦ πάτερ , μόλε φίλοις ἐπίκουρος .
κείσῃ δή , τέκνον ὦ φίλος , μαστοῖς ματέρος ἀμφὶ σᾶς νεκρὸς ὑπὸ χθονί , σὺν νεκρῷ τ  ὤμοι μοι , τί πάθω 0 ;
τάλας δῆτ  ἐγὼ σύ τε , μᾶτερ 0 .
ἴθ  ὑποχθόνιοι ·
καὶ γὰρ ἀπ ἐχθρῶν ἥκετε πύργων ·
δύο δ ἐκ δισσαῖν θνῄσκετ  ἀνάγκαιν ·
σὲ μὲν ἡμετέρα ψῆφος ἀναιρεῖ , παῖδα δ ἐμὴ παῖς τόνδ  Ἑρμιόνη 0 ·
καὶ γὰρ ἀνοία μεγάλη λείπειν ἐχθροὺς ἐχθρῶν , ἐξὸν κτείνειν καὶ φόβον οἴκων ἀφελέσθαι 0 .
ὦ πόσις πόσις , εἴθε σὰν χεῖρα καὶ δόρυ σύμμαχον κτησαίμαν , Πριάμου παῖ 0 .
δύστανος , τί δ ἐγὼ μόρου παράτροπον μέλος εὕρω ;
λίσσου , γούνασι δεσπότου χρίμπτων , ὦ τέκνον .
ὦ φίλος , φίλος , ἄνες θάνατόν μοι .
τί με προσπίτνεις , ἁλίαν πέτραν ἢ κῦμα λιταῖς ὣς ἱκετεύων ;
τοῖς γὰρ ἐμοῖσιν γέγον ὠφελία , σοὶ δ οὐδὲν ἔχω φίλτρον , ἐπεί τοι μέγ  ἀναλώσας ψυχῆς μόριον Τροίαν εἷλον καὶ μητέρα σήν ·
ἧς ἀπολαύων Ἅιδην χθόνιον καταβήσῃ .
καὶ μὴν δέδορκα τόνδε Πηλέα πέλας , σπουδῇ τιθέντα δεῦρο γηραιὸν πόδα .
ὑμᾶς ἐρωτῶ τόν τ ἐφεστῶτα σφαγῇ , τί ταῦτα 0 ;
πῶς ταῦτ  0 ;
ἐκ τίνος λόγου νοσεῖ δόμος ;
τί πράσσετ  ἄκριτα μηχανώμενοι ;
μενέλα  , ἐπίσχες ·
μὴ τάχυν  ἄνευ δίκης ἡγοῦ σὺ θᾶσσον , οὐ γὰρ ὡς ἔοικέ μοι σχολῆς τόδ ἔργον ·
ἀλλ ἀνηβητηρίαν ῥώμην μ ἐπαινῶ λαμβάνειν , εἴπερ ποτέ πρῶτον μὲν οὖν κατ οὖρον ὥσπερ ἱστίοις ἐμπνεύσομαι τῇδ  0 ·
εἰπέ , τίνι δίκῃ χέρας βρόχοισιν ἐκδήσαντες οἵδ ἄγουσί σε καὶ παῖδ  ;
ὕπαρνος γάρ τις οἶς ἀπόλλυσαι , ἡμῶν ἀπόντων τοῦ τε κυρίου σέθεν 0 .
οἵδ  , ὦ γεραιέ , σὺν τέκνῳ θανουμένην ἄγουσί μ οὕτως ὡς ὁρᾷς .
τί σοι λέγω ;
οὐ γὰρ μιᾶς σε κληδόνος προθυμίᾳ μετῆλθον , ἀλλὰ μυρίων ὑπ ἀγγέλων .
ἔριν δὲ τὴν κατ οἶκον οἶσθά που κλύων τῆς τοῦδε θυγατρός , ὧν τ ἀπόλλυμαι χάριν .
καὶ νῦν με βωμοῦ Θέτιδος , ἣ τὸν εὐγενῆ ἔτικτέ σοι παῖδ  , ἣν σὺ θαυμαστὴν σέβεις , ἄγουσ  ἀποσπάσαντες , οὔ τε τῳ δίκῃ κρίναντες οὔ τε τοὺς ἀπόντας ἐκ δόμων μείναντες , ἀλλὰ τὴν ἐμὴν ἐρημίαν γνόντες τέκνου τε τοῦδ  , ὃν οὐδὲν αἴτιον μέλλουσι σὺν ἐμοὶ τῇ ταλαιπώρῳ κτενεῖν 0 .
ἀλλ  ἀντιάζω σ  , ὦ γέρον , τῶν σῶν πάρος πίτνουσα γονάτων  χειρὶ δ οὐκ ἔξεστί μοι τῆς σῆς λαβέσθαι φιλτάτης γενειάδος  ῥῦσαί με πρὸς θεῶν ·
εἰ δὲ μή , θανούμεθα αἰσχρῶς μὲν ὑμῖν , δυστυχῶς δ ἐμοί , γέρον 0 .
χαλᾶν κελεύω δεσμὰ πρὶν κλαίειν τινά , καὶ τῆσδε χεῖρας διπτύχους ἀνιέναι .
ἐγὼ δ ἀπαυδῶ γ ἄλλος οὐχ ἥσσων σέθεν καὶ τῆσδε πολλῷ κυριώτερος γεγώς .
ἦ τὸν ἀμὸν οἶκον οἰκήσεις μολὼν δεῦρ  ;
οὐχ ἅλις σοι τῶν κατὰ Σπάρτην κρατεῖν 0 ;
εἷλόν νιν αἰχμάλωτον ἐκ Τροίας ἐγώ .
οὑμὸς δέ γ αὐτὴν ἔλαβε παῖς παιδὸς γέρας .
οὔκουν ἐκείνου τ ἀμὰ τ ἀκείνου τ ἐμά 0 ;
δρᾶν εὖ , κακῶς δ οὔ , μη δ ἀποκτείνειν βίᾳ 0 .
ὡς τήνδ ἀπάξεις οὔποτ ἐξ ἐμῆς χερός .
σκήπτρῳ δὲ τῷδε σὸν καθαιμάξω κάρα ;
ψαῦσόν γ  , ἵν εἰδῇς , καὶ πέλας πρόσελθέ μου .
σὺ γὰρ μετ ἀνδρῶν , ὦ κάκιστε κ ἀκ κακῶν ;
σοὶ ποῦ μέτεστιν ὡς ἐν ἀνδράσιν λόγου 0 ;
ὅστις πρὸς ἀνδρὸς Φρυγὸς ἀπηλλάγης λέχος , ἄκλῃστ  ἄδουλα δώμαθ ἑστίας λιπών , ὡς δὴ γυναῖκα σώφρον ἐν δόμοις ἔχων πασῶν κακίστην 0 .
οὐ δ ἂν εἰ βούλοιτό τις σώφρων γένοιτο Σπαρτιατίδων κόρη , αἳ ξὺν νέοισιν ἐξερημοῦσαι δόμους γυμνοῖσι μηροῖς καὶ πέπλοις ἀνειμένοις δρόμους παλαίστρας τ οὐκ ἀνασχετοὺς ἐμοὶ κοινὰς ἔχουσι .
κ ᾆτα θαυμάζειν χρεὼν εἰ μὴ γυναῖκας σώφρονας παιδεύετε 0 ;
ἑλένην ἐρέσθαι χρῆν τάδ  , ἥτις ἐκ δόμων τὸν σὸν λιποῦσα Φίλιον ἐξεκώμασε νεανίου μετ ἀνδρὸς εἰς ἄλλην χθόνα .
κ ἄπειτ  ἐκείνης οὕνεχ Ἑλλήνων ὄχλον τοσόνδ  ἀθροίσας ἤγαγες πρὸς Ἴλιον ;
ἣν χρῆν σ ἀποπτύσαντα μὴ κινεῖν δόρυ , κακὴν ἐφευρόντ  , ἀλλ ἐᾶν αὐτοῦ μένειν μισθόν τε δόντα μήποτ εἰς οἴκους λαβεῖν .
ἀλλ  οὔτι ταύτῃ σὸν φρόνημ ἐπούρισας , ψυχὰς δὲ πολλὰς κ ἀγαθὰς ἀπώλεσας , παίδων τ ἄπαιδας γραῦς ἔθηκας ἐν δόμοις , πολιούς τ ἀφείλου πατέρας εὐγενῆ τέκνα .
ὧν εἷς ἐγὼ δύστηνος 0 ·
αὐθέντην δὲ σὲ μιάστορ  ὥς τιν εἰσδέδορκ  Ἀχιλλέως .
ὃς οὐ δὲ τρωθεὶς ἦλθες ἐκ Τροίας μόνος , κάλλιστα τεύχη δ ἐν καλοῖσι σάγμασιν ὅμοι  ἐκεῖσε δεῦρό τ ἤγαγες πάλιν .
κ ἀγὼ μὲν ηὔδων τῷ γαμοῦντι μή τε σοὶ κῆδος ξυνάψαι μή τε δώμασιν λαβεῖν κακῆς γυναικὸς πῶλον ·
ἐκφέρουσι γὰρ μητρῷ  ὀνείδη .
τοῦτο καὶ σκοπεῖτέ μοι , μνηστῆρες , ἐσθλῆς θυγατέρ ἐκ μητρὸς λαβεῖν .
πρὸς τοῖσδε δ εἰς ἀδελφὸν οἷ ἐφύβρισας , σφάξαι κελεύσας θυγατέρ εὐηθέστατα ;
οὕτως ἔδεισας μὴ οὐ κακὴν δάμαρτ ἔχῃς .
ἑλὼν δὲ Τροίαν  εἶμι γὰρ κ ἀνταῦθά σοι  οὐκ ἔκτανες γυναῖκα χειρίαν λαβών , ἀλλ  , ὡς ἐσεῖδες μαστόν , ἐκβαλὼν ξίφος φίλημ  ἐδέξω , προδότιν αἰκάλλων κύνα , ἥσσων πεφυκὼς Κύπριδος , ὦ κάκιστε σύ .
κ ἄπειτ  ἐς οἴκους τῶν ἐμῶν ἐλθὼν τέκνων πορθεῖς ἀπόντων , καὶ γυναῖκα δυστυχῆ κτείνεις ἀτίμως παῖδά θ  , ὃς κλαίοντά σε καὶ τὴν ἐν οἴκοις σὴν καταστήσει κόρην , κεἰ τρὶς νόθος πέφυκε .
πολλάκις δέ τοι ξηρὰ βαθεῖαν γῆν ἐνίκησε σπορᾷ , νόθοι τε πολλοὶ γνησίων ἀμείνονες 0 .
ἀλλ  ἐκκομίζου παῖδα .
κύδιον βροτοῖς πένητα χρηστὸν ἢ κακὸν καὶ πλούσιον γαμβρὸν πεπᾶσθαι καὶ φίλον 0 ·
σὺ δ οὐδὲν εἶ .
σμικρᾶς ἀπ ἀρχῆς νεῖκος ἀνθρώποις μέγα γλῶσσ  ἐκπορίζει ·
τοῦτο δ οἱ σοφοὶ βροτῶν ἐξευλαβοῦνται , μὴ φίλοις τεύχειν ἔριν .
τί δῆτ ἂν εἴποις τοὺς γέροντας , ὡς σοφοί , καὶ τοὺς φρονεῖν δοκοῦντας Ἕλλησίν ποτε 0 ;
ὅτ  ὢν σὺ Πηλεὺς καὶ πατρὸς κλεινοῦ γεγώς , κῆδος συνάψας , αἰσχρὰ μὲν σαυτῷ λέγεις ἡμῖν δ ὀνείδη διὰ γυναῖκα βάρβαρον , ἣν χρῆν σ ἐλαύνειν τήνδ ὑπὲρ Νείλου ῥοὰς ὑπέρ τε Φᾶσιν , κ ἀμὲ παρακαλεῖν ἀεί οὖσαν μὲν ἠπειρῶτιν , οὗ πεσήματα πλεῖσθ  Ἑλλάδος πέπτωκε δοριπετῆ νεκρῶν , τοῦ σοῦ δὲ παιδὸς αἵματος κοινουμένην 0 .
πάρις γάρ , ὃς σὸν παῖδ ἔπεφν  Ἀχιλλέα , Ἕκτορος ἀδελφὸς ἦν , δάμαρ δ ἥδ  Ἕκτορος .
καὶ τῇδέ γ εἰσέρχῃ σὺ τ αὐτὸν εἰς στέγος καὶ ξυντράπεζον ἀξιοῖς ἔχειν βίον , τίκτειν δ ἐν οἴκοις παῖδας ἐχθίστους ἐᾷς .
ἁγὼ προνοίᾳ τῇ τε σῇ κ ἀμῇ , γέρον , κτανεῖν θέλων τήνδ ἐκ χερῶν ἁρπάζομαι .
καίτοι φέρ  0 ·
ἅψασθαι γὰρ οὐκ αἰσχρὸν λόγου 0 ·
ἢν παῖς μὲν ἡμὴ μὴ τέκῃ , ταύτης δ ἄπο βλάστωσι παῖδες , τῆσδε γῆς Φθιώτιδος στήσεις τυράννους , βάρβαροι δ ὄντες γένος Ἕλλησιν ἄρξουσ  ;
εἶτ ἐγὼ μὲν οὐ φρονῶ μισῶν τὰ μὴ δίκαια , σοὶ δ ἔνεστι νοῦς ;
γέρων γέρων εἶ .
τὴν δ ἐμὴν στρατηγίαν λέγων ἔμ ὠφελοῖς ἂν ἢ σιγῶν πλέον 0 .
ἑλένη δ ἐμόχθησ  οὐχ ἑκοῦσ  , ἀλλ ἐκ θεῶν , καὶ τοῦτο πλεῖστον ὠφέλησεν Ἑλλάδα ·
ὅπλων γὰρ ὄντες καὶ μάχης ἀίστορες ἔβησαν εἰς τ ἀνδρεῖον ·
ἡ δ ὁμιλία πάντων βροτοῖσι γίγνεται διδάσκαλος .
εἰ δ εἰς πρόσοψιν τῆς ἐμῆς ἐλθὼν ἐγὼ γυναικὸς ἔσχον μὴ κτανεῖν , ἐσωφρόνουν .
οὐδ  ἂν σὲ Φῶκον ἤθελον κατακτανεῖν .
ταῦτ  εὖ φρονῶν σ ἐπῆλθον , οὐκ ὀργῆς χάριν ·
ἢν δ ὀξυθυμῇς , σοὶ μὲν ἡ γλωσσαλγία μείζων , ἐμοὶ δὲ κέρδος ἡ προμηθία 0 1 .
παύσασθον ἤδη ·
λῷστα γὰρ μακρῷ τάδε 0 ·
λόγων ματαίων , μὴ δύο σφαλῆθ  ἅμα .
οἴμοι , καθ Ἑλλάδ  ὡς κακῶς νομίζεται ·
ὅταν τροπαῖα πολεμίων στήσῃ στρατός , οὐ τῶν πονούντων τ οὔργον ἡγοῦνται τόδε , ἀλλ  ὁ στρατηγὸς τὴν δόκησιν ἄρνυται , ὃς εἷς μετ ἄλλων μυρίων πάλλων δόρυ , οὐδὲν πλέον δρῶν ἑνὸς ἔχει πλείω λόγον .
σεμνοὶ δ ἐν ἀρχαῖς ἥμενοι κατὰ πτόλιν φρονοῦσι δήμου μεῖζον , ὄντες οὐδένες ·
οἱ δ εἰσὶν αὐτῶν μυρίῳ σοφώτεροι , εἰ τόλμα προσγένοιτο βούλησίς θ ἅμα .
ὡς καὶ σὺ σός τ ἀδελφὸς ἐξωγκωμένοι Τροίᾳ κάθησθε τῇ τ ἐκεῖ στρατηγίᾳ , μόχθοισιν ἄλλων καὶ πόνοις ἐπηρμένοι .
δείξω δ ἐγώ σοι μὴ τὸν Ἰδαῖον Πάριν ἥσσω νομίζειν Πηλέως ἐχθρόν ποτε , εἰ μὴ φθερῇ τῆσδ ὡς τάχιστ ἀπὸ στέγης καὶ παῖς ἄτεκνος , ἣν ὅ γ ἐξ ἡμῶν γεγὼς ἐλᾷ δι οἴκων τῶνδ ἐπισπάσας κόμης 0 ·
ἣ στερρὸς οὖσα μόσχος οὐκ ἀνέξεται τίκτοντας ἄλλους , οὐκ ἔχουσ αὐτὴ τέκνα .
ἀλλ  , εἰ τὸ κείνης δυστυχεῖ παίδων πέρι , ἄπαιδας ἡμᾶς δεῖ καταστῆναι τέκνων 0 ;
φθείρεσθε τῆσδε , δμῶες , ὡς ἂν ἐκμάθω εἴ τίς με λύειν τῆσδε κωλύσει χέρας .
ἔπαιρε σαυτήν ·
ὡς ἐγὼ καίπερ τρέμων πλεκτὰς ἱμάντων στροφίδας ἐξανήσομαι .
ὧδ  , ὦ κάκιστε , τῆσδ ἐλυμήνω χέρας ;
βοῦν ἢ λέοντ ἤλπιζες ἐντείνειν βρόχοις ;
ἢ μὴ ξίφος λαβοῦσ ἀμυνάθοιτό σε ἔδεισας ;
ἕρπε δεῦρ ὑπ  ἀγκάλας , βρέφος , ξύλλυε μητρὸς δεσμόν ·
ἐν Φθίᾳ σ ἐγὼ θρέψω μέγαν τοῖσδ ἐχθρόν .
εἰ δ ἀπῆν δορὸς τοῖς Σπαρτιάταις δόξα καὶ μάχης ἀγών , τ ἄλλ  ὄντες ἴστε μηδενὸς βελτίονες .
ἀνειμένον τι χρῆμα πρεσβυτῶν γένος καὶ δυσφύλακτον ὀξυθυμίας ὕπο 0 .
ἄγαν προνωπὴς εἰς τὸ λοιδορεῖν φέρῃ ·
ἐγὼ δὲ πρὸς βίαν μὲν εἰς Φθίαν μολὼν οὔτ  οὖν τι δράσω φλαῦρον οὔ τε πείσομαι .
καὶ νῦν μέν  οὐ γὰρ ἄφθονον σχολὴν ἔχω  ἄπειμ  ἐς οἴκους ·
ἔστι γάρ τις οὐ πρόσω Σπάρτης πόλις τις , ἣ πρὸ τοῦ μὲν ἦν φίλη , νῦν δ ἐχθρὰ ποιεῖ ·
τήνδ ἐπεξελθεῖν θέλω στρατηλατήσας χὑποχείριον λαβεῖν .
ὅταν δὲ τ ἀκεῖ θῶ κατὰ γνώμην ἐμήν , ἥξω ·
παρὼν δὲ πρὸς παρόντας ἐμφανῶς γαμβροὺς διδάξω καὶ διδάξομαι λόγους .
κ ἂν μὲν κολάζῃ τήνδε καὶ τὸ λοιπὸν ᾖ σώφρων καθ ἡμᾶς , σώφρον ἀντιλήψεται ·
θυμούμενος δὲ τεύξεται θυμουμένων , ἔργοισι δ ἔργα διάδοχ  ἀντιλήψεται .
τοὺς σοὺς δὲ μύθους ῥᾳδίως ἐγὼ φέρω ·
σκιὰ γὰρ ἀντίστοιχος ὣς φωνὴν ἔχεις , ἀδύνατος , οὐδὲν ἄλλο πλὴν λέγειν μόνον 0 .
ἡγοῦ , τέκνον μοι , δεῦρ ὑπ  ἀγκάλαις σταθείς , σύ τ  , ὦ τάλαινα ·
χείματος γὰρ ἀγρίου τυχοῦσα λιμένας ἦλθες εἰς εὐηνέμους .
ὦ πρέσβυ , θεοί σοι δοῖεν εὖ καὶ τοῖσι σοῖς , σῴσαντι παῖδα κ ἀμὲ τὴν δυσδαίμονα .
ὅρα δὲ μὴ νῷν εἰς ἐρημίαν ὁδοῦ πτήξαντες οἵδε πρὸς βίαν ἄγωσί με , γέροντα μὲν σ ὁρῶντες , ἀσθενῆ δ ἐμὲ καὶ παῖδα τόνδε νήπιον 0 ·
σκόπει τάδε , μὴ νῦν φυγόντες εἶθ ἁλῶμεν ὕστερον .
οὐ μὴ γυναικῶν δειλὸν εἰσοίσεις λόγον ·
τίς ὑμῶν ἅψεται ;
κλαίων ἄρα ψαύσει .
θεῶν γὰρ οὕνεχ ἱππικοῦ τ ὄχλου πολλῶν θ ὁπλιτῶν ἄρχομεν Φθίαν κάτα ·
ἡμεῖς δ ἔτ  ὀρθοὶ κοὐ γέροντες , ὡς δοκεῖς , ἀλλ  εἴς γε τοιόνδ ἄνδρ  ἀποβλέψας μόνον τροπαῖον αὐτοῦ στήσομαι , πρέσβυς περ ὤν 0 .
πολλῶν νέων γὰρ κ ἂν γέρων εὔψυχος ᾖ κρείσσων ·
τί γὰρ δεῖ δειλὸν ὄντ εὐσωματεῖν ;
μὴ γενοίμαν ἢ πατέρων ἀγαθῶν εἴην πολυκτήτων τε δόμων μέτοχος .
εἴ τι γὰρ πάσχοι τις ἀμήχανον , ἀλκᾶς οὐ σπάνις εὐγενέταις , κηρυσσομένοισι δ ἀπ  ἐσθλῶν δωμάτων τιμὰ καὶ κλέος 0 ·
ταρβεῖς τοῖς δεδραμένοις πόσιν .
ἔγνως ·
ὀλεῖ γάρ μ ἐνδίκως .
τί δεῖ λέγειν ;
ἀλλ  ἄντομαί σε Δία καλοῦσ ὁμόγνιον , πέμψον με χώρας τῆσδ ὅποι προσωτάτω ἢ πρὸς πατρῷον μέλαθρον 0 ·
ὡς δοκοῦσί γε δόμοι τ ἐλαύνειν φθέγμ ἔχοντες οἵδε με , μισεῖ τε γαῖα Φθιάς .
εἰ δ ἥξει πάρος Φοίβου λιπὼν μαντεῖον εἰς δόμους πόσις , κτενεῖ μ ἐπ  αἰσχίστοισιν ·
ἢ δουλεύσομεν νόθοισι λέκτροις ὧν ἐδέσποζον πρὸ τοῦ .
πῶς οὖν τάδ  , ὡς εἴποι τις , ἐξημάρτανες ;
κακῶν γυναικῶν εἴσοδοί μ ἀπώλεσαν , αἵ μοι λέγουσαι τούσδ ἐχαύνωσαν λόγους ·
σὺ τὴν κακίστην αἰχμάλωτον ἐν δόμοις δούλην ἀνέξῃ σοὶ λέχους κοινουμένην ;
μὰ τὴν ἄνασσαν , οὐκ ἂν ἔν γ ἐμοῖς δόμοις βλέπουσ  ἂν αὐγὰς τ ἄμ ἐκαρποῦτ  ἂν λέχη .
κ ἀγὼ κλύουσα τούσδε Σειρήνων λόγους , ἐξηνεμώθην μωρίᾳ .
τί γάρ μ ἐχρῆν πόσιν φυλάσσειν , ᾗ παρῆν ὅσων ἔδει ;
πολὺς μὲν ὄλβος 0 ·
δωμάτων δ ἠνάσσομεν ·
παῖδας δ ἐγὼ μὲν γνησίους ἔτικτον ἄν , ἡ δ ἡμιδούλους τοῖς ἐμοῖς νοθαγενεῖς 0 .
ἀλλ  οὔποτ οὔποτ   οὐ γὰρ εἰσάπαξ ἐρῶ  χρὴ τούς γε νοῦν ἔχοντας , οἷς ἔστιν γυνή , πρὸς τὴν ἐν οἴκοις ἄλοχον ἐσφοιτᾶν ἐᾶν γυναῖκας ·
αὗται γὰρ διδάσκαλοι κακῶν 0 ·
ἣ μέν τι κερδαίνουσα συμφθείρει λέχος , ἣ δ ἀμπλακοῦσα συννοσεῖν αὑτῇ θέλει , πολλαὶ δὲ μαργότητι κ ἀντεῦθεν δόμοι νοσοῦσιν ἀνδρῶν .
πρὸς τάδ εὖ φυλάσσετε κλῄθροισι καὶ μοχλοῖσι δωμάτων πύλας ·
ὑγιὲς γὰρ οὐδὲν αἱ θύραθεν εἴσοδοι δρῶσιν γυναικῶν , ἀλλὰ πολλὰ καὶ κακά .
ἄγαν ἐφῆκας γλῶσσαν εἰς τὸ σύμφυτον .
συγγνωστὰ μέν νυν σοὶ τάδ  , ἀλλ ὅμως χρεὼν κοσμεῖν γυναῖκας τὰς γυναικείας νόσους 0 .
σοφόν τι χρῆμα τοῦ διδάξαντος βροτοὺς λόγους ἀκούειν τῶν ἐναντίων πάρα 0 .
ἐγὼ γὰρ εἰδὼς τῶνδε σύγχυσιν δόμων ἔριν τε τὴν σὴν καὶ γυναικὸς Ἕκτορος , φυλακὰς ἔχων ἔμιμνον , εἴ τ αὐτοῦ μενεῖς εἴτ  ἐκφοβηθεῖσ  αἰχμαλωτίδος φόνῳ γυναικὸς οἴκων τῶνδ ἀπηλλάχθαι θέλεις .
ἦλθον δὲ σὰς μὲν οὐ σέβων ἐπιστολάς , εἰ δ ἐνδιδοίης , ὥσπερ ἐνδίδως , λόγον , πέμψων σ ἀπ  οἴκων τῶνδ  .
ἐμὴ γὰρ οὖσα πρὶν σὺν τῷδε ναίεις ἀνδρὶ σοῦ πατρὸς κάκῃ , ὃς πρὶν τὰ Τροίας εἰσβαλεῖν ὁρίσματα γυναῖκ  ἐμοί σε δοὺς ὑπέσχεθ  ὕστερον τῷ νῦν σ ἔχοντι , Τρῳάδ εἰ πέρσοι πόλιν .
ἐπεὶ δ Ἀχιλλέως δεῦρ ἐνόστησεν γόνος , σῷ μὲν συνέγνων πατρί , τὸν δ ἐλισσόμην γάμους ἀφεῖναι σούς , ἐμὰς λέγων τύχας καὶ τὸν παρόντα δαίμον  , ὡς φίλων μὲν ἂν γήμαιμ  ἀπ ἀνδρῶν , ἔκτοθεν δ οὐ ῥᾳδίως , φεύγων ἀπ οἴκων ἃς ἐγὼ φεύγω φυγάς 0 .
ὃ δ ἦν ὑβριστὴς εἴς τ ἐμῆς μητρὸς φόνον τάς θ αἱματωποὺς θεὰς ὀνειδίζων ἐμοί .
κ ἀγὼ ταπεινὸς ὢν τύχαις ταῖς οἴκοθεν ἤλγουν μὲν ἤλγουν , συμφοραῖς δ ἠνειχόμην , σῶν δὲ στερηθεὶς ᾠχόμην ἄκων γάμων .
νῦν οὖν , ἐπειδὴ περιπετεῖς ἔχεις τύχας καὶ ξυμφορὰν τήνδ εἰσπεσοῦσ  ἀμηχανεῖς , ἄξω σ ἀπ  οἴκων καὶ πατρὸς δώσω χερί .
τὸ συγγενὲς γὰρ δεινόν , ἔν τε τοῖς κακοῖς οὐκ ἔστιν οὐδὲν κρεῖσσον οἰκείου φίλου 0 .
νυμφευμάτων μὲν τῶν ἐμῶν πατὴρ ἐμὸς μέριμναν ἕξει , κ οὐκ ἐμὸν κρίνειν τόδε 0 .
ἀλλ  ὡς τάχιστα τῶνδέ μ ἔκπεμψον δόμων , μὴ φθῇ με προσβὰς δῶμα καὶ μολὼν πόσις , ἢ πρέσβυς οἴκους μ ἐξερημοῦσαν μαθὼν Πηλεὺς μετέλθῃ πωλικοῖς διώγμασιν .
θάρσει γέροντος χεῖρα ·
τὸν δ Ἀχιλλέως μηδὲν φοβηθῇς παῖδ  , ὅσ εἰς ἔμ ὕβρισε .
τοία γὰρ αὐτῷ μηχανὴ πεπλεγμένη βρόχοις ἀκινήτοισιν ἕστηκεν φόνου πρὸς τῆσδε χειρός ·
ἣν πάρος μὲν οὐκ ἐρῶ , τελουμένων δὲ Δελφὶς εἴσεται πέτρα .
ὁ μητροφόντης δ  , ἢν δορυξένων ἐμῶν μείνωσιν ὅρκοι Πυθικὴν ἀνὰ χθόνα , δείξει γαμεῖν σφε μηδέν ὧν ἐχρῆν ἐμέ .
πικρῶς δὲ πατρὸς φόνιον αἰτήσει δίκην ἄνακτα Φοῖβον ·
οὐδέ νιν μετάστασις γνώμης ὀνήσει θεῷ διδόντα νῦν δίκας , ἀλλ  ἔκ τ ἐκείνου διαβολαῖς τε ταῖς ἐμαῖς κακῶς ὀλεῖται ·
γνώσεται δ ἔχθραν ἐμήν .
ἐχθρῶν γὰρ ἀνδρῶν μοῖραν εἰς ἀναστροφὴν δαίμων δίδωσι κ οὐκ ἐᾷ φρονεῖν μέγα .
ὦ Φοῖβε πυργώσας τὸν ἐν Ἰλίῳ εὐτειχῆ πάγον καὶ πόντιε κυανέαις ἵπποις διφρεύ  ων ἅλιον πέλαγος , τίνος οὕνεκ ἄτιμον ὀργᾶς ἃν χέρα τεκτοσύνας Ἐ  νυαλίῳ δοριμήστορι προσθέν  τες τάλαιναν τάλαι  ναν μεθεῖτε Τροίαν ;
πλείστους δ ἐπ  ἀκταῖσιν Σιμοεντίσιν εὐίππους ὄχους ἐζεύξατε καὶ φονίους ἀνδρῶν ἁμίλ  λας ἔθετ ἀστεφάνους ·
ἀπὸ δὲ φθίμενοι βεβᾶσιν Ἰλιάδαι βασιλῆες , οὐδ  ἔτι πῦρ ἐπιβώμιον ἐν Τροί  ᾳ θεοῖσιν λέλαμ  πεν καπνῷ θυώδει .
βέβακε δ Ἀτρείδας ἀλόχου παλάμαις , αὐτά τ ἐναλλάξασα φόνον θανάτῳ πρὸς τέκνων ἀπηύρα θεοῦ .
θεοῦ νιν κέλευμ  ἐπεστράφη μαντόσυνον , ὅτε νιν Ἀργόθεν πορευθεὶς Ἀγαμεμνόνιος κέλωρ , ἀδύτων ἐπιβὰς κτεάνων , ματρὸς φονεὺς   ὦ δαῖμον , ὦ Φοῖβε , πῶς πείθομαι ;
πολλαὶ δ ἀν  Ἑλλάνων ἀγόρους στοναχὰς μέλποντο δυστάνων τεκέων , ἄλοχοι δ  ἐξέλειπον οἴκους πρὸς ἄλλον εὐνάτορ  .
οὐχὶ σοὶ μόνᾳ δύσφρονες ἐπέπεσον , οὐ φίλοισι , λῦπαι ·
νόσον Ἑλλὰς ἔτλα , νόσον ·
διέβα δὲ Φρυγῶν καὶ πρὸς εὐκάρπους γύας σκηπτὸς σταλάσσων τὸν Ἅιδα φόνον .
φθιώτιδες γυναῖκες , ἱστοροῦντί μοι σημήνατ  ·
ᾐσθόμην γὰρ οὐ σαφῆ λόγον ὡς δώματ ἐκλιποῦσα Μενέλεω κόρη φρούδη τάδ  0 ·
ἥκω δ ἐκμαθεῖν σπουδὴν ἔχων εἰ ταῦτ ἀληθῆ ·
τῶν γὰρ ἐκδήμων φίλων δεῖ τοὺς κατ οἶκον ὄντας ἐκπονεῖν τύχας .
πηλεῦ , σαφῶς ἤκουσας ·
οὐ δ ἐμοὶ καλὸν κρύπτειν ἐν οἷς παροῦσα τυγχάνω κακοῖς 0 ·
βασίλεια γὰρ τῶνδ οἴχεται φυγὰς δόμων .
τίνος φόβου τυχοῦσα 0 ;
διαπέραινέ μοι .
πόσιν τρέμουσα , μὴ δόμων νιν ἐκβάλῃ .
μῶν ἀντὶ παιδὸς θανασίμων βουλευμάτων 0 ;
ναί , καὶ γυναικὸς αἰχμαλωτίδος φόβῳ 0 .
σὺν πατρὶ δ οἴκους ἢ τίνος λείπει μέτα ;
ἀγαμέμνονός νιν παῖς βέβηκ ἄγων χθονός .
ποίαν περαίνων ἐλπίδ  0 ;
ἦ γῆμαι θέλων ;
καὶ σῷ γε παιδὸς παιδὶ πορσύνων μόρον 0 .
κρυπτὸς καταστὰς ἢ κατ ὄμμ  ἐλθὼν μάχῃ ;
ἁγνοῖς ἐν ἱεροῖς Λοξίου Δελφῶν μέτα 0 .
τόδ ἤδη δεινόν 0 .
οὐχ ὅσον τάχος χωρήσεταί τις Πυθικὴν πρὸς ἑστίαν καὶ τ ἀνθάδ ὄντα τοῖς ἐκεῖ λέξει φίλοις , πρὶν παῖδ Ἀχιλλέως κατθανεῖν ἐχθρῶν ὕπο ;
ὤμοι μοι 0 ·
οἵας ὁ τλήμων ἀγγελῶν ἥκω τύχας σοί τ  , ὦ γεραιέ , καὶ φίλοισι δεσπότου .
πρόμαντις θυμὸς ὥς τι προσδοκᾷ 0 .
οὐκ ἔστι σοι παῖς παιδός , ὡς μάθῃς , γέρον Πηλεῦ ·
τοιάσδε φασγάνων πληγὰς ἔχει Δελφῶν ὑπ ἀνδρῶν καὶ Μυκηναίου ξένου .
ἆ ἆ , τί δράσεις , ὦ γεραιέ ;
μὴ πέσῃς ·
ἔπαιρε σαυτόν .
οὐδέν εἰμ  ·
φρούδη μὲν αὐδή , φροῦδα δ ἄρθρα μου κάτω 0 .
ἄκουσον , εἰ καὶ σοῖς φίλοις ἀμυναθεῖν χρῄζεις , τὸ πραχθέν , σὸν κατορθώσας δέμας .
ὦ μοῖρα , γήρως ἐσχάτοις πρὸς τέρμασιν οἵα με τὸν δύστηνον ἀμφιβᾶσ  ἔχεις 0 .
πῶς δ οἴχεταί μοι παῖς μόνου παιδὸς μόνος ;
σήμαιν  ·
ἀκοῦσαι δ οὐκ ἀκούσθ  ὅμως θέλω .
ἐπεὶ τὸ κλεινὸν ἤλθομεν Φοίβου πέδον , τρεῖς μὲν φαεννὰς ἡλίου διεξόδους θέᾳ διδόντες ὄμματ ἐξεπίμπλαμεν .
καὶ τοῦθ ὕποπτον ἦν ἄρ  ·
εἰς δὲ συστάσεις κύκλους τ ἐχώρει λαὸς οἰκήτωρ θεοῦ .
ἀγαμέμνονος δὲ παῖς διαστείχων πόλιν ἐς οὖς ἑκάστῳ δυσμενεῖς ηὔδα λόγους 0 ·
ὁρᾶτε τοῦτον , ὃς διαστείχει θεοῦ χρυσοῦ γέμοντα γύαλα , θησαυροὺς βροτῶν , τὸ δεύτερον παρόντ ἐφ  οἷσι καὶ πάρος δεῦρ  ἦλθε , Φοίβου ναὸν ἐκπέρσαι θέλων ;
κ ἀκ τοῦδ ἐχώρει ῥόθιον ἐν πόλει κακόν ·
ἀρχαί τε , πληροῦντές τε βουλευτήρια , ἰδίᾳ θ ὅσοι θεοῦ χρημάτων ἐφέστασαν , φρουρὰν ἐτάξαντ  ἐν περιστύλοις δόμοις .
ἡμεῖς δὲ μῆλα , φυλλάδος Παρνασίας παιδεύματ  , οὐδὲν τῶνδέ πω πεπυσμένοι , λαβόντες ᾖμεν ἐσχάραις τ ἐφέσταμεν σὺν προξένοισι μάντεσίν τε Πυθικοῖς .
καί τις τόδ εἶπεν ·
ὦ νεανία , τί σοι θεῷ κατευξώμεσθα ;
τίνος ἥκεις χάριν ;
ὃ δ εἶπε ·
φοίβῳ τῆς πάροιθ ἁμαρτίας δίκας παρασχεῖν βουλόμεσθ  ·
ᾔτησα γὰρ πατρός ποτ αὐτὸν αἵματος δοῦναι δίκην .
κ ἀνταῦθ  Ὀρέστου μῦθος ἰσχύων μέγα ἐφαίνεθ  , ὡς ψεύδοιτο δεσπότης ἐμός , ἥκων ἐπ αἰσχροῖς .
ἔρχεται δ ἀνακτόρων κρηπῖδος ἐντός , ὡς πάρος χρηστηρίων εὔξαιτο Φοίβῳ ·
τυγχάνει δ ἐν ἐμπύροις ·
τῷ δὲ ξιφήρης ἆρ  ὑφειστήκει λόχος δάφνῃ σκιασθείς ·
ὧν Κλυταιμήστρας τόκος εἷς ἦν ἁπάντων τῶνδε μηχανορράφος .
χὣ μὲν κατ ὄμμα στὰς προσεύχεται θεῷ ·
οἳ δ ὀξυθήκτοις φασγάνοις ὡπλισμένοι κεντοῦσ  ἀτευχῆ παῖδ Ἀχιλλέως λάθρᾳ .
χωρεῖ δὲ πρύμναν ·
οὐ γὰρ εἰς καιρὸν τυπεὶς ἐτύγχαν  ·
ἐξέλκει δὲ καὶ παραστάδος κρεμαστὰ τεύχη πασσάλων καθαρπάσας ἔστη  πὶ βωμοῦ γοργὸς ὁπλίτης ἰδεῖν , βοᾷ δὲ Δελφῶν παῖδας ἱστορῶν τάδε ·
τίνος μ ἕκατι κτείνετ εὐσεβεῖς ὁδοὺς ἥκοντα ;
ποίας ὄλλυμαι πρὸς αἰτίας ;
τῶν δ οὐδὲν οὐδεὶς μυρίων ὄντων πέλας ἐφθέγξατ  , ἀλλ ἔβαλλον ἐκ χερῶν πέτροις .
πυκνῇ δὲ νιφάδι πάντοθεν σποδούμενος πρ οὔτεινε τεύχη κ ἀφυλάσσετ  ἐμβολὰς ἐκεῖσε κ ἀκεῖσ ἀσπίδ  ἐκτείνων χερί .
ἀλλ  οὐδὲν ἦνεν ·
ἀλλὰ πόλλ ὁμοῦ βέλη , οἰστοί , μεσάγκυλ  ἔκλυτοί τ ἀμφώβολοι , σφαγῆς ἐχώρουν βουπόροι ποδῶν πάρος .
δεινὰς δ ἂν εἶδες πυρρίχας φρουρουμένου βέλεμνα παιδός .
ὡς δέ νιν περισταδὸν κύκλῳ κατεῖχον οὐ διδόντες ἀμπνοάς , βωμοῦ κενώσας δεξίμηλον ἐσχάραν , τὸ Τρωικὸν πήδημα πηδήσας ποδοῖν χωρεῖ πρὸς αὐτούς ·
οἳ δ ὅπως πελειάδες ἱέρακ  ἰδοῦσαι πρὸς φυγὴν ἐνώτισαν .
πολλοὶ δ ἔπιπτον μιγάδες ἔκ τε τραυμάτων αὐτοί θ ὑπ  αὐτῶν στενοπόρους κατ ἐξόδους , κραυγὴ δ ἐν εὐφήμοισι δύσφημος δόμοις πέτραισιν ἀντέκλαγξ  ·
ἐν εὐδίᾳ δέ πως ἔστη φαεννοῖς δεσπότης στίλβων ὅπλοις ·
πρὶν δή τις ἀδύτων ἐκ μέσων ἐφθέγξατο δεινόν τι καὶ φρικῶδες , ὦρσε δὲ στρατὸν στρέψας πρὸς ἀλκήν .
ἔνθ Ἀχιλλέως πίτνει παῖς ὀξυθήκτῳ πλευρὰ φασγάνῳ τυπεὶς Δελφοῦ πρὸς ἀνδρός , ὅσπερ αὐτὸν ὤλεσε , πολλῶν μετ ἄλλων 0 ·
ὡς δὲ πρὸς γαῖαν πίτνει , τίς οὐ σίδηρον προσφέρει , τίς οὐ πέτρον , βάλλων ἀράσσων ;
πᾶν δ ἀνήλωται δέμας τὸ καλλίμορφον τραυμάτων ὑπ ἀγρίων .
νεκρὸν δὲ δή νιν κείμενον βωμοῦ πέλας ἐξέβαλον ἐκτὸς θυοδόκων ἀνακτόρων .
ἡμεῖς δ ἀναρπάσαντες ὡς τάχος χεροῖν κομίζομέν νιν σοὶ κατοιμῶξαι γόοις κλαῦσαί τε , πρέσβυ , γῆς τε κοσμῆσαι τάφῳ .
τοιαῦθ  ὁ τοῖς ἄλλοισι θεσπίζων ἄναξ , ὁ τῶν δικαίων πᾶσιν ἀνθρώποις κριτής , δίκας διδόντα παῖδ ἔδρασ  Ἀχιλλέως .
ἐμνημόνευσε δ  , ὥσπερ ἄνθρωπος κακός , παλαιὰ νείκη 0 ·
πῶς ἂν οὖν εἴη σοφός ;
καὶ μὴν ὅδ ἄναξ ἤδη φοράδην Δελφίδος ἐκ γῆς δῶμα πελάζει .
τλήμων ὁ παθών , τλήμων δέ , γέρον , καὶ σύ 0 ·
δέχῃ γὰρ τὸν Ἀχίλλειον σκύμνον ἐς οἴκους οὐχ ὡς σὺ θέλεις ·